José Antonio Suso

José Antonio Suso Pérez de Arenaza (Maeztu, Araba, 1956ko ekainaren 14a), euskal politikari, enpresario, Eusko Alderdi Jeltzalearen legebiltzarkide eta Lezako alkate da, bai eta EAJko burukide eta Arabako Buru Batzarraren (ABB) lehendakari ere.

 Ibilbidea 
Kimiketan lizentziatua eta MBAn masterduna, Arabako Buru Batzarraren lehendakari da 2016. urtetik aurrera. Arraia-Maeztun jaioa, 1983. urtean bertako alkate izatera iritsi zen lau urtez (1987raino). Handik aurrera, karrera politiko luzea izan du: prokuradorea Arabako Batzar Nagusietan (1988-1991), Arabako Foru Aldundiko Nekazaritza-Zuzendari (1991-1995) zein Nekazaritza Ahalduna (1995-1999), Eusko Jaurlaritzako Elikagaien Industrien Zuzendari (2005-2006) zein Sailburuordea (2006-2009). 2016ko urtarrilaren 23tik aurrera, gainera, ABBaren lehendakari da, eta, 2019. urtetik aurrera, Lezako alkate ere.

1982. urtetik aurrera EAJ alderdiaren kide eta afiliatua da. Aipatutako karguez gain, barne-kargu anitz eduki ditu ere jeltzale modura: Arraia-Maeztuko Herri-Batzordearen Lehendakari, aipatutako Batzordearen ordezkari Arabako Lurralde-Batzarrean zein, 2016a baino lehen, alderdiaren Arabako Zuzendaritza-Batzordearen kide.

 Erreferentziak 

Kategoria:Arraiar-maeztuarrak
Kategoria:Arraia-Maeztuko alkateak
Kategoria:Lezako alkateak
Kategoria:Arabako alkateak
Kategoria:Arabako politikariak
Kategoria:Arabako enpresaburuak
Kategoria:Euskal Herriko alkateak
Kategoria:Jelkideak
Kategoria:Eusko Legebiltzarreko legebiltzarkideak XII. legegintzaldian
Kategoria:Araba Buru Batzarreko presidenteak